OpenLLM-France/wikimedia huggingface dataset:
# Fortunatus

El Fortunatus és una novel·la alemanya del renaixement d'autor desconegut. La primera versió va ser impresa el 1509. És una de les primeres novel·les populars publicades en Alemanya. Se'n van publicar traduccions i versions en molte llengües europees.

## Argument

Fortunatus és un jove que rep el seu nom de la trobada amb la deessa Fortuna, que li assegura un pròsper futur. Per ajudar-lo, li entrega una bossa que sempre s'omple d'or a voluntat. El llibre narra l'ascens social del protagonista i els seus viatges gràcies a aquesta riquesa. Té dos fills que per ambició són incapaços de ser feliços, pel que veuen la bossa de Fortuna com una maledicció.

## Anàlisi

La novel·la uneix capítols d'aventures diversos, que es podien difondre de manera separada i molts d'ells són versions d'històries anteriors, com per exemple els contes que provenen de la Gesta Romanorum. El fet d'ambientar-se en multitud d'escenaris, molts d'ells exòtics per als lectors alemanys, va contribuir al seu èxit.
El missatge moral de la història és que per la sola riquesa no es pot fer-se feliç de manera permanenti que el millor do és la saviesa, que garanteix triar bé la vida. El recordatori s'emmarca en una societat on els diners cada cop tenien més importància, ja que s'estaven deixant enrere els codis medievals i començava l'auge del capitalisme comercial.
La bossa de Fortunatus va inspirar diverses obres literàries posteriors d'autors com Hans Sachs, Thomas Dekker, Ludwig Tieck, Ludwig Uhland, Adelbert von Chamisso i Friedrich Hebbel.

## Referències

* ↑ Raitz, Walter. Fortunatus (en alemany). München: W. Fink, 1984. ISBN 3-7705-2096-3.
* 1 2 Ransmeier, John C. «Uhland's Fortunat and the Histoire de Fortunatus et de Ses Enfans». PMLA, 25, 2, 1910, pàg. 355–366. DOI: 10.2307/456684. ISSN: 0030-8129.
* ↑ Abarca de Bolea, Ana Francisca; Castillo Martínez, Cristina; Pedrosa, José Manuel «El cuento-novela de "Fortunatus" (at 566): de la "Gesta Romanorum" al "Apólogo de la ventura en la desdicha" (1679)» (en castellà). Revista de Literatura Medieval, XVII, pàg. 129-272 [Consulta: 29 setembre 2022].
* ↑ Uther, Hans-Jorg. «Fortunatus». A: Kurt Ranke, Rolf Wilhelm Brednich et alii. Enzyklopädie des Märchens. Handwörterbuch zur historischen und vergleichenden Erzählforschung [Enciclopèdia de les rondalles. Diccionari per a la recerca històrica i comparativa de contes] (en alemany). 5. Berlín: De Gruyter, 1977–2015.

## Enllaços externs

* Edició original en línia: «Fortunatus : Eyne hystorye» (en alemany anti). Bavarikon: Kultur und Wissensschätze Bayerns. [Consulta: 16 gener 2020].
# Everglades

Everglades és el nom d'una regió del sud de l'estat estatunidenc de Florida i també és el nom d'una ciutat del comtat de Collier del mateix estat. Es tracta d'un aiguamoll subtropical de gran importància ecològica. És un hàbitat de diverses espècies natives i actualment està protegida gràcies a la denominació com a Parc Nacional dels Everglades.

## Bibliografia

* Barnett, Cynthia (2007). Mirage: Florida and the Vanishing Water of the Eastern U.S., University of Michigan Press. ISBN 0-472-11563-4
* Carter, W. Hodding (2004). Stolen Water: Saving the Everglades from its Friends, Foes, and Florida, Atria Books. ISBN 0-7434-7407-4
* Caulfield, Patricia (1970) Everglades, Sierra Club/Ballantine Books.
* Douglas, Marjory S. (1947). The Everglades: River of Grass. R. Bemis Publishing. ISBN 0-912451-44-0
* Douglas, Marjory; Rothchild, John (1987). Marjory Stoneman Douglas: Voice of the River. Pineapple Press. ISBN 978-0-910923-94-1
* George, Jean (1972). Everglades Wildguide. National Park Service. Gov. doc #I 29.62:Ev2
* Griffin, John (2002). Archeology of the Everglades. University Press of Florida. ISBN 0-8130-2558-3
* Grunwald, Michael (2006). The Swamp: The Everglades, Florida, and the Politics of Paradise. Nova York: Simon & Schuster. ISBN 0-7432-5107-5
* Hann, John (ed.) (1991). Missions to the Calusa. University Press of Florida. ISBN 0-8130-1966-4
* Jewell, Susan (1993). Exploring Wild South Florida: A Guide to Finding the Natural Areas and Wildlife of the Everglades and Florida Keys, Pineapple Press, Inc. ISBN 1-56164-023-9
* Lodge, Thomas E. (1994). The Everglades Handbook. Understanding the Ecosystem. CRC Press. ISBN 1-884015-06-9
* McCally, David (1999). The Everglades: An Environmental History. University Press of Florida. ISBN 0-8130-2302-5
* Ripple, Jeff (1992). Big Cypress Swamp and the Ten Thousand Islands: Eastern America's Last Great Wilderness, University of South Carolina Press. ISBN 0-87249-842-5
* Tebeau, Charlton (1968). Man in the Everglades: 2000 Years of Human History in the Everglades National Park. University of Miami Press.
* Toops, Connie (1998). The Florida Everglades. Voyageur Press. ISBN 0-89658-372-4
* U.S. Army Corps of Engineers and South Florida Water Management District (April 1999). "Summary", Central and Southern Florida Project Comprehensive Review Study Arxivat 2008-05-29 a Wayback Machine..
* University of Florida Agricultural Experiment Station and United States Department of Agriculture Soil Conservation Service (March 1948). Bulletin 442: Soils, Geology, and Water Control in the Everglades Region.
* Whitney, Ellie et al., eds. (2004) Priceless Florida: Natural Ecosystems and Native Species. Pineapple Press, Inc. ISBN 978-1-56164-309-7

## Enllaços externs

* Parc Nacional dels Everglades (anglès) (castellà)
* A History of the Everglades of Florida Arxivat 2008-08-21 a Wayback Machine.
# Moviment Nacionalista Aragonès

Moviment Nacionalista Aragonès (MNA) fou un partit polític nacionalista aragonès, fundat a finals del 1978 per antics membres del Partit Socialista d'Aragó (PSA) que no acceptaren integrar-se en el PSOE i per membres del Rolde de Estudios Nacionalista Aragonés. Es definia com a socialista, autogestionari i assembleari. La major part dels seus militants eren a les ciutats de Saragossa i Osca, i entre els militants més destacats hom pot trobar els historiadors Bizén Pinilla Navarro i Antonio Peiró Arroyo. Tot i que va participar molt activament en el procés preautonòmic, cap al 1981 havia perdut força protagonisme, i cap al 1983 ja havia desaparegut com a partit organitzat. La major part dels seus membres acabaren integrant-se en la Chunta Aragonesista.

## Referències

* ↑ «Movimiento Nacionalista Aragonés». Gran Enciclopedia Aragonesa. Saragossa: DiCom Medios SL, sota llicència Creative Commons.
* ↑ El Aragonesismo en la transición y la "democracia"., Antonio Peiró
# David McPartland

David "Dave" McPartland (Albury, 11 de setembre de 1980) va ser un ciclista australià, que fou professional des del 2003 fins al 2007. Actualment forma part de l'equip directiu esportiu de l'Orica-GreenEDGE.

## Palmarès

* 2004
** Vencedor d'una etapa del Tour Down Under
* 2005
** Vencedor d'una etapa del Jayco Bay Classic
* 2007
** Vencedor d'una etapa del Tour d'Alsàcia

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Thomomys bulbivorus

Thomomys bulbivorus és una espècie de mamífer rosegador de la família dels geòmids. És endèmic d'Oregon (Estats Units). Es tracta d'una espècie excavadora que s'alimenta principalment de plantes subterrànies El seu hàbitat natural són les comunitats serials primerenques, tot i que també se'l troba en zones cultivades de característiques similars. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Linzey, A. V.; NatureServe (Hammerson, G.). Thomomys bulbivorus. UICN 2008. Llista Vermella d'espècies amenaçades de la UICN, edició 2008, consultada el 26 juliol 2015.
# Moviment Nacionalista Totalitari

El Moviment Nacionalista Totalitari (MNT) fou un grupuscle nacionalista feixista català que se separà de Nosaltres Sols! en la clandestinitat després de l'aixecament d’octubre de 1934.
Creà un efímer nucli format a Barcelona al voltant de l'estudiant d’arquitectura Jacint Goday Prats, potser amb ajut econòmic del consolat italià. Edità el periòdic "Ferms!" (quatre números, agost-novembre de 1935) i introduí el terme “totalitari” en el llenguatge polític català, que incloïa tant l'aspiració a un estatisme (molt pròpia de la moda política dels anys trenta a Europa) com el somni d’una unificació pancatalanista incloent-hi Occitània (l'anomenada “Catalunya totalitària”). El grup no tingué major transcendència que la curiositat que suscità pel seu discurs ideològic. Desaparegué ben aviat i deixà només un rastre en la propaganda més ultranacionalista d'Estat Català durant la Guerra del 1936-1939.

## Referències

* ↑ «Moviment Nacionalista Totalitari | enciclopedia.cat». [Consulta: 22 juliol 2024].
* ↑ Roig i Sanz, Daniel «Del nacionalisme integral al totalitarisme: El catalanisme radical davant l’ascens dels feixismes a l’Europa dels anys trenta (1931-1935)». Tesis Doctorals - Facultat - Geografia i Història, 05-02-2020.
* ↑ «THE SHADOW OF A DOUBT: FASCIST AND COMMUNIST ALTERNATIVES IN CATALAN SEPARATISM, 1919-1939» (en anglès). Enrique Ucelay-Da Cal (Institut de Ciències Polítiques i Socials), 2002. [Consulta: 23 juliol 2024].
* ↑ «Moviment Nacionalista totalitari». [Consulta: 22 juliol 2024].
# Deep River (Iowa)

Deep River és una ciutat a l'estat d'Iowa dels Estats Units d'Amèrica.

## Demografia

Segons el cens dels Estats Units del 2000 Deep River tenia 288 habitants, 120 habitatges, i 80 famílies. La densitat de població era de 264,8 habitants per km².
Dels 120 habitatges en un 32,5% hi vivien nens de menys de 18 anys, en un 55,8% hi vivien parelles casades, en un 5% dones solteres, i en un 33,3% no eren unitats familiars. En el 28,3% dels habitatges hi vivien persones soles el 17,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 2,98.
Per edats la població es repartia de la següent manera: un 27,1% tenia menys de 18 anys, un 6,3% entre 18 i 24, un 30,2% entre 25 i 44, un 23,6% de 45 a 60 i un 12,8% 65 anys o més.
L'edat mediana era de 36 anys. Per cada 100 dones de 18 o més anys hi havia 90,9 homes.
La renda mediana per habitatge era de 33.438 $ i la renda mediana per família de 46.875 $. Els homes tenien una renda mediana de 29.643 $ mentre que les dones 17.639 $. La renda per capita de la població era de 16.437 $. Entorn del 4,9% de les famílies i el 5,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Deep River». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Deep River». American Fact Finder. Oficina del Cens dels Estats Units, 12-01-2010.
# Darklands (pel·lícula)

Darklands és una pel·lícula de terror britànica escrita i dirigida per Julian Richards, protagonitzada per Craig Fairbrass, Jon Finch, Rowena King, que es va estrenar el 997.
Richards va escriure el guió després d'assistir al Beltane Fire Festival a Edimburg. Va ser produït per Paul Brooks a Metrodome Films.
Anomenada "Wicker Man gal·lesa" per la premsa britànica, Darklands és possiblement la primera pel·lícula de terror gal·lesa realitzada al país. La pel·lícula forma part del creixement de l'era Cool Cymru de les arts i la cultura.

## Argument

Darklands segueix el periodista Frazer Truick mentre investiga la misteriosa mort del germà de la periodista en pràctiques Rachel Morris. Aprofundint, Truick es convenç que la tragèdia va ser un assassinat, comès per un estrany culte religiós. Però a mesura que l'evidència es desenvolupa, les coses adquireixen un significat més sinistre i potencialment letal per al periodista, ja que es veu embolicat en l'adoració al diable, la bruixeria i, finalment, el sacrifici humà.

## Estrena

El 1998 Darklands es va estrenar al Regne Unit per Metrodome Films, llançat en VHS per Pathé i emès per ITV.
Darklands està disponible en DVD a Alemanya (Splendid Films), França, Fox Film Corporation i Espanya (Filmax).
El 20 de novembre de 2012 Darklands s'estrenarà en DVD als EUA i Canadà per MVD Distribution.

## Premis

* Premi de la Crítica - Fantasporto
* Méliès d'Argent - Gran Premi de Cinema Fantastic Europeu de Plata - Fantasporto
* Millor guió - Fantasporto
* Premi Especial del Jurat - Fantasporto
* Premi al millor llargmetratge independent - Festival de pel·lícules fantàstiques (Regne Unit)
* Premi Silver Remi - WorldFest Houston

## Festivals

* Welsh International Film Festival - Aberystwyth, Regne Unit
* Fantasporto Festival de Cinema - Portugal
* Festival Internacional de Cinema de Fantasia de Brussel·les - Bèlgica
* Festival de Cinema d'Acció i Aventura de Valenciennes - França
* Festival de Cinema Fantàstic d'Amsterdam - Països Baixos
* Newport Beach Film Festival - EUA
* WorldFest-Houston International Film Festival - EUA
* Fanta Festival - Roma, Itàlia
* Shots In The Dark Film Festival - Nottingham, Regne Unit
* Puchon Fantastic Film Festival - Corea del Sud
* Espoo Ciné - Finlàndia
* Festival de pel·lícules fantàstiques (Regne Unit) - Manchester
* Festival de cinema fantàstic de Lund - Suècia
* XXX Festival Internacional de Cinema Fantàstic de Catalunya - Espanya
* Leeds Film Festival - Regne Unit
* Festival de Cinema de Sant Sebastià - Espanya
* Cinenygma Fantasy Festival - Luxemburg
* Festival de cinema de ciència-ficció -Trieste, Itàlia
* Another Hole in the Head Genre Film Festival -San Francisco, EUA

## Resposta crítica

"Terror d'acció amb elements de The Wicker Man ' - Variety.

## Referències

* ↑ New York Times
* ↑ Total Film
* ↑ «Britishhorrorfilms.co.uk». Arxivat de l'original el 19 March 2011. [Consulta: 15 maig 2011].
* ↑ Variety

## Enllaços externs

* de la pel·lícula Darklands a YouTube
# Castell de Sot de Xera

El Castell de Sot de Xera, als Serrans, País Valencià, és un castell d'origen islàmic situat al mig de la població, al penya-segat que sobremira el riu Sot, al barri del castell.
El castell s'assenta a la roca, junt amb les ruïnes de la primitiva església.
És una estructura feta de tapial i maçoneria. Tan sols es conserven uns llenços de muralla i restes d'una torre quadrangular. Aquesta torre pareix ser la de l'homenatge.
La part que roman al voltant de la Torre correspondria a l'antic recinte defensiu i ha estat declarat Bé d'Interés Cultural, inscrit al Registre General de Béns d'Interés Cultural del Patrimoni Històric Espanyol, amb categoria de monument.
S'ha pogut comprovar l'existència en alguns habitatges de túnels i galeries subterrànies de la mateixa edat que el Castell.
Actualment s'estan fent alguns treballs de rehabilitació i de consolidació de la Torre, a través d'una subvenció de la Direcció General de patrimoni de la Conselleria de Cultura, Educació i Esports de la Diputació Provincial de València.

## Vegeu també

* Sot de Xera
* ↑ «Inventari General del Patrimoni Cultural Valencià».
# Troglodítids

Els troglodítids són una família d'ocells de l'ordre dels passeriformes. L'únic representant als Països Catalans n'és el caragolet (Troglodytes troglodytes).

## Morfologia

* Entre 9 i 22 cm de llargària.
* De color bru o gris i tacat d'una manera característica.
* Ales curtes i arrodonides.
* Potes fortes.
* Bec prim, punxegut i generalment una mica corbat cap avall.
* No presenten dimorfisme sexual.

## Alimentació

Mengen invertebrats que cerquen a les escorces i a les fulles mortes.

## Costums

Es desplacen a prop de terra, saltant o bé volant distàncies curtes. Són sedentaris, solitaris i, amb freqüència, polígams.

## Gèneres i espècies

Segons l'IOC World Bird List, versió 11.1, 2021, aquesta família es classifica en 19 gèneres amb 88 espècies:
* Gènere Campylorhynchus, amb 15 espècies.
* Gènere Odontorchilus, amb dues espècies.
* Gènere Salpinctes, amb una espècie: cargolet roquer (Salpinctes obsoletus)
* Gènere Catherpes, amb una espècie: cargolet dels canyons (Catherpes mexicanus)
* Gènere Hylorchilus, amb dues espècies.
* Gènere Cinnycerthia, amb 4 espècies.
* Gènere Cistothorus, amb 5 espècies.
* Gènere Thryomanes, amb una espècie: cargolet de Bewick (Thryomanes bewickii)
* Gènere Ferminia, amb una espècie: cargolet de Zapata (Ferminia cerverai)
* Gènere Pheugopedius, amb 12 espècies.
* Gènere Thryophilus, amb 5 espècies.
* Gènere Cantorchilus, amb 12 espècies.
* Gènere Thryothorus, amb una espècie: cargolet de Carolina (Thryothorus ludovicianus)
* Gènere Troglodytes, amb 12 espècies.
* Gènere Thryorchilus, amb una espècie: cargolet dels volcans (Thryorchilus browni)
* Gènere Uropsila, amb una espècie: cargolet ventreblanc (Uropsila leucogastra)
* Gènere Henicorhina, amb 5 espècies.
* Gènere Microcerculus, amb 4 espècies.
* Gènere Cyphorhinus, amb tres espècies.

## Referències

* ↑ «Troglodítids». GEC. [Consulta: 8 novembre 2021].
* ↑ Gill, F.; Donsker, D.; Rasmussen, P. (Eds). 2021. IOC World Bird List (v11.1). doi : 10.14344/IOC.ML.11.1.

## Enllaços externs

* Taxonomicon (anglès)
* Enregistraments sonors d'algunes espècies de troglodítids (anglès)
* Informació diversa sobre 86 espècies de troglodítids (francès) i (anglès)
# Farian Sabahi

Farian Sabahi (Alessandria, Itàlia, 1967) és una historiadora italoiraniana, actualment és professora a les universitats de Torí i de Roma, on imparteix cursos sobre Història contemporània de l'Iran i sobre cultura política de l'islam. Va estudiar a Milà i Bolonya, abans de doctorar-se a la prestigiosa School of Oriental and African Studies (SOAS) de Londres. És autora de diverses publicacions sobre l'Iran actual, i s'ha interessat especialment per la situació de les dones i els drets humans al país, així com per les relacions entre l'Iran i Israel. També col·labora regularment amb diversos mitjans de comunicació italians, com La Stampa i ll corriere della sera.

## Referències

* ↑ «Farian Sabahi». web. Centre de Cultura Contemporània de Barcelona (CC-BY-SA via OTRS). [Consulta: 4 abril 2016].
# Elizabethtown

«Elizabethtown» té aquests significats:
* Elizabethtown (Carolina del Nord)
* Elizabethtown (Illinois)
* Elizabethtown (Indiana)
* Elizabethtown (Kentucky)
* Elizabethtown (pel·lícula)
# Màlenke

Màlenke (en (ucraïnès): Маленьке, en rus: Маленькое, Màlenkoie) és un poble de la República Autònoma de Crimea a Ucraïna, que el 2014 tenia 1.546 habitants. Pertany al districte de Simferòpol.

## Referències

* ↑ «Об установлении границ поселка Айкаван, сел Ана-Юрт, Дружного, Ивановки, Строгановки, Трудового Трудовского сельского совета (Симферопольский район) Автономной Республики Крым». Arxivat de l'original el 2015-12-22. [Consulta: 14 desembre 2015].
* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Elizabethtown (Carolina del Nord)

Elizabethtown és una població dels Estats Units a l'estat de Carolina del Nord. Segons el cens del 2000 tenia 3.698 habitants.

## Demografia

Segons el cens del 2000, Elizabethtown tenia 3.698 habitants, 1.536 habitatges i 907 famílies. La densitat de població era de 311,1 habitants per km².
Dels 1.536 habitatges en un 26,6% hi vivien nens de menys de 18 anys, en un 36,4% hi vivien parelles casades, en un 19,2% dones solteres, i en un 40,9% no eren unitats familiars. En el 38,6% dels habitatges hi vivien persones soles el 16,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,93.
Per edats la població es repartia de la següent manera: un 22,4% tenia menys de 18 anys, un 7,7% entre 18 i 24, un 23,8% entre 25 i 44, un 24,4% de 45 a 60 i un 21,7% 65 anys o més.
L'edat mediana era de 42 anys. Per cada 100 dones de 18 o més anys hi havia 72,5 homes.
La renda mediana per habitatge era de 21.944 $ i la renda mediana per família de 38.750 $. Els homes tenien una renda mediana de 36.133 $ mentre que les dones 25.417 $. La renda per capita de la població era de 15.303 $. Entorn del 24,6% de les famílies i el 31,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Elizabethtown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Elizabethtown». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Dibru

El Dibru (o Sonapur) és un riu d'Assam. Corre d'est a oest paral·lel al Brahmaputra, i té un curs d'uns 160 km. Finalment desaigua a l'esmentat riu Brahmaputra just després de la vila de Dibrugarh, a la qual dona el seu nom.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Carlos Eugenio Restrepo

Carlos Eugenio Restrepo Restrepo (comunament conegut com a Carlos E. Restrepo, 12 de setembre de 1867 - 6 de juliol de 1937), president de Colòmbia entre 1910 i 1914. Fill de Pedro Antonio Restrepo i Cruzana Restrepo Jaramillo. Va cursar estudis en l'Institut d'Ensenyament Superior. Va suspendre els seus estudis de Dret per la guerra de 1885. Va participar també en la Guerra dels Mil Dies, com a Cap de l'Estat Major del conservador Pedro Nel Ospina. Després va estudiar pel seu compte i va treballar en el bufet del seu pare.

## Referències

* ↑ «Carlos E. Restrepo - Biografía» (en castellà).
* ↑ Gobernantes Colombianos, Ignacio Arismendi Posada, Interprint Editors Ltd., Italgraf, 2a edició, pàgina 159, Bogotà, Colòmbia, 1983.
# Torlengua

Torlengua és un municipi de la província de Sòria, a la comunitat autònoma de Castella i Lleó.

## Referències

* ↑ «Provincia de Soria (España): Municipios & Localidades» (en castellà), 22-01-2021. [Consulta: 5 març 2021].
# Euphorbia virosa

Euphorbia virosa, anomenada en afrikaans gifboom, és una espècie de planta verinosa dins la família Euphorbiaceae. Té una tija principal curta normalment enrotllada d'on emergeixen branques de 5–10 cm. Aquestes branques no tenen fulles i tenen de 5 a 8 cantonades. En els intervals d'aquestes cantonades emergeixen espines aparellades.
Euphorbia virosa està distribuïda per la conca del riu Orange d'Àfrica del sud al sud d'Angola, principalment a les zones àrides de Namíbia. Conté un làtex amb propietats carcinogèniques, una substància molt verinosa que fan servir els boiximans per enverinar les seves sagetes. El seu contacte pot causar irritació de la pell i en els ulls la ceguesa
Aquesta espècie és un exemple de convergència evolutiva morfològica amb la del cactus Cereus repandus.

## Enllaços externs

* «Euphorbia virosa». Desert-tropicals. Arxivat de l'original el 2010-02-11. [Consulta: 15 febrer 2010].
* «Euphorbia virosa». The Cactus and succulent plant mall. [Consulta: 15 febrer 2010].
* (castellà)«Euphorbia virosa in Spain». La Guía de Plantas. [Consulta: 15 febrer 2010].